Die lewe in ‘n puzzle – Toortsie, Kameel en Bokbaaivygie se blog
Februarie 25, 2016 Mei 15, 2016 ~ Toortsie
Die lewe is, volgens ons Ds Corney van der Merwe, soos puzzle pak. Elke dag pak ons aan ons lewenspuzzle en ons doel is om ons puzzle goed te voltooi.
Die preek word gedoen na aanleiding van Prediker 3, dat daar ‘n tyd is vir alles. Elke ding in die lewe het ‘n bepaalde tyd. Elke puzzleblokkie het sy tyd wat hy gepak word. Party blokkies kom sommer in die begin op hul plek, ander lê en wag en wag, tot hul tyd kom.
Die belangrikste tyd is nou. Nou is die beste tyd waarin jou lewe nog ooit was. Nou is die tyd om nou se blokkies te pak. Ons moenie nou staan en staar na stukke puzzle wat al lankal klaar gepak is nie, ook nie blokkies soek wat eers later gepak moet word nie. Ons moet die blokkies pak wat NOU gepak moet word. Dit help nie ons sit vir dae en tob oor of ek my kinders reg grootgemaak het nie, daardie puzzle is laaaankal klaar gepak. Ek moet ook nie nou sit en worrie of my kleinkinders eendag werk sal kry in SA nie, dis anderdag se puzzle. Daar is lewe wat nóú geleef moet word en ons werk is om ons puzzle te pak en te voltooi.
Die belangrikste is dat elke goeie gawe van God af kom. Hý seën ons met ons lewe, ons huis, ons kinders, ons werk, ons gesondheid. Die belangrikste is dat ons dit sal geniet. Dat ons ons werk sal geniet, die lewe sal geniet, die beste sal maak van wat oor ons pad kom. Ons moet dit geniet om ons puzzle te pak! Tot eer van God.
Ek het hierdie al sowat 3 maande gelede geskryf, maar nou is Scrapydo se opdrag van die week legkaarte. Ek sien sy skryf ook van die legkaart van die lewe en dit het my aan hierdie bloginskrywing laat dink.
Toortsie se Bangingboerekos faceboekpage
Posted in Geleefde Christenskap	die lewe is 'n puzzle
‹ PreviousToortsie se Toeka Tokkel oor groente
Next ›Musiek in die Bybel (5)
7 thoughts on “Die lewe in ‘n puzzle”
Februarie 25, 2016 om 10:37 vm
Wyse woorde – net wat ek nou nodig gehad het.
Februarie 25, 2016 om 1:27 nm
Dankie, ds Corney. 🙂
Februarie 25, 2016 om 11:44 vm
Dit is ‘n pragtige vergelyking. Laat my dink aan my haarkapster se filosofie…. elke dag is ‘n laaitjie wat sy ooptrek, en sy deel met die lief en leed van vandag.
Ja. Die kleure is nie aldag maklik en lekker om te pak nie … 🙂
Februarie 26, 2016 om 1:30 nm
Dit is nou mooi gesetel en SO waar, al wat ons het is NOU!
Februarie 26, 2016 om 3:00 nm
Dankie vir die ds. 🙂